stanford-oval/wikipedia huggingface dataset:
פרטראקוש
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
| יישובים במחוז גיור-מושון-שופרון |
| --- | --- | --- |
| ערי המחוז | שופרון  • גיור  |  |
| ערים |  בלד •  צ'ורנה •  פרטד •  פרטוסנטמיקלוש •  יאנושומוריה •  קאפובאר •  לבן •  מושונמגיארובאר •  פנונהלמה •  טט |  |
| כפרים | סאן • פאראד • אויקר • אשבאנירארו • בבוט • ציראק • דנשפה • אדווה • גיורו • הימוד • הוויי • קישפלוד • מיהאיי • אושלי • ראבקצל • רפצסמרה • סארפלד • ואדושפה • ואשארושפלו • וסקן • ויטנייד • אבדה • בזי • בן • רטלפ • ברץ' • דונסג • דונסנטפאל • אנשה • פהרטו • גניי • גיורלדמר • גיורשאג • גיורשבנהאז • פר • גיוראויפלו • גיוראויבראט • גיורזאמוי • איקרן • קאיארפץ • קישבאיץ' • קורונצו • קונסיגט • מושונסנטמיקלוש • מזארש • נג'בייץ' • ראבפטונה • שוקורופאטקה • טלטשטווה • טניה • ונק • ואמושסבדי • ניול • אטוונן • נאג'סנטיאנוש • אגפלווה • צ'אפורדיאנושפה • צ'פוד • אגיאגושסרגן • צ'ר • אברגץ • אג'האזשפלו • פרטבוז • פרטאנדרד • פרטהומוק • פרטראקוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אונד • ולצ'יי • ז'ירה • אצ'לג • באגיוגסובאט • ברבץ' • בודונהיי • בוגיוסלו • בשארקאן • דר • צקוהאזה • אגייד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סיל • סילשארקאן • טארנוקרטי • ז'בהאזה • בזניה • דרנוז'לי  • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • קארויהאזה • קימלה • לבל • קישבודק • מאריאקאלנוק • מושונסולנוק • מושונאודוואר • אוירונפה • וארבלוג • ראיקה • ליפוט • פישקי • מצ'ר • בקונגיירוט • בקונפטרד • בקונסנטלאסלו • אץ' • פנייפה • גייראסונפה • לאזי • ניאלקה • פאזמאנדפאלו • רבזד • טריאנפוסטה • רומאנד • טאפסנטמיקלוש • וספרמוורשאן • שיקאטור • טאפ • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • ואג • מוריצהידה • ראבצ'צ'ן • ראבסנטמיהאי • סרצ'ן • ראבסנטמיקלוש |  |
| יישובים בנפת שופרון |
| --- | --- | --- |
| יישובים | שופרון • אגיאגושסרגן • אגפלווה • צ'אפורדיאנושפה • צ'פוד • צ'ר • אברגץ • אג'האזשפלו • פרטבוז • פרטד • פרטאנדרד • פרטהומוק • פרטראקוש • פרטוסנטמיקלוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אויקר • אונד • ולצ'יי • ז'ירה |  |
| --- | --- |
בקרת זהויות :  NLI: 987007484756205171  GND: 4357608-4  LCCN: nr2003008342  VIAF: 140014849   WorldCat (עם VIAF): 140014849
סמל העיר נתניה

| --- | --- |

סמל העיר הרשמי
 פרטים
 המחזיק בסמל:  עיריית נתניה
 תאריך אימוץ:  1951 (עוצב מחדש ב-2015)
 התקנים
 מוטו:  הריביירה של ישראל
 פרטים נוספים
 גרסאות קודמות:   גרסה קודמת של הסמל, 1951–2015
סמל העיר נתניה הוא סמלה הרשמי של העירייה, שמשמש את המוסדות המוניציפליים בעיר. עד שנת 2015 שימש את העיר סמל משנת 1951 שעוצב על ידי יעקב צים, ובשנת 2015 עוצב סמל נוסף שהתגלה כהעתק ובוטל, ולאחר מכן הוחלט לחזור לסמל המקורי שונה במקצת ומותג מחדש תחת הסלוגן "הריביירה של ישראל".
תיאור הסמל

רקע הסמל מעוצב בצורת מגן, על מנת לסמל את ערכה הביטחוני של נתניה (שכן 15 ק"מ מפרידים בינה לבין טול-כרם, ובלעדיה היה נוצר רצף טריטוריאלי ערבי עד לים התיכון) המוטען במרכזו איור הפרח חבצלת השרון, הצומח לאורך המצוק החופי של נתניה. בחלקו העליון של הסמל, מסמלות ארובות העשן את התעשייה המפותחת בעיר. גלי הים המופיעים בסמל מסמלים את הים שלחופיו שוכנת העיר, והיהלום במרכז מסמל את תעשיית היהלומים שהייתה מפותחת בעיר.
צבעי הסמל הם כחול-לבן כצבעי דגל ישראל.
היסטוריה

סמלה הראשון של העיר עוצב בשנת 1951 על ידי יעקב צים ושימש את העיר עד שנת 2015. הסמל שבשימוש כיום הוא גרסה מחודשת של סמל זה, אך כלל את הצבע הכתום כדי לסמל את תעשיית הפרדסנות שהייתה בעיר. סמל זה הונצח על בול של דואר ישראל שהונפק ב-9 ביולי 1969 בערך נקוב של 0.40 ל"י בעיצוב האחים שמיר.
היסטוריה > עיצוב סמל העיר מחדש וביטולו

ביולי 2015 המעצב דני זילברמן ממשרד WMbranding עיצב סמל חדש לעיר שהושק בטקס חגיגי לפתיחת אירועי קיץ 2015. "הייחוד של הלוגו הוא בחיבור בין לב ושמש הסובבים יחד בתנועה, ובונים סמל חדשני ותוסס, בשילוב צבעוניות סמלית. ירוק - שמורות טבע, צהוב – שמש, כחול – ים, ואדום – שמחת חיים", נאמר בעירייה. במסגרת עיצוב הסמל מחדש מותגה העיר באופן רשמי כעיר תיירות, "הריביירה של ישראל", עם זאת בתחתית הסמל נותר הסמל היישן שחודש מעט.
פרופסור אבי אברהם מהחוג לתקשורת באוניברסיטת חיפה כתב ב"ידיעות נתניה" כי-
"הלוגו לא ייחודי, אין בו זיהוי, הוא שבלוני ולא עושה לך את זה ולדעתי לא מרשים. הלוגו נראה לי נורא ילדותי, אפילו לא 'עיר הילדים' . אין בו השראה, הוא חסר מעוף וייעוד ויש בו בעיה, כי הוא בכללי מתמקד רק בתיירות"
תושבים רבים ביקרו את הסמל ברשתות החברתיות. חיים פרידריך, יושב ראש סיעת הליכוד בנתניה, טען כי מרים פיירברג איכר ניסתה להחליף את סמל העיר לכזה עם האות פ' (כשמה).
כמה ימים לאחר ההשקה התגלה כי בסיס הסמל דומה מאוד ללוגו מסעדת "קוקוהאט" שבטבריה. העירייה זימנה לבירור את המעצב דני זילברמן ולאחר מכן החליטה לגנוז את הלוגו ולהפסיק את ההתקשרות עמו. בעקבות כך נגרם לעירייה נזק כלכלי.
מאוחר יותר התברר שהמסעדה ומעצב הסמל השתמשו שניהם באתר שאטרסטוק באופן חוקי, אולם לא הולם עיצוב סמל רשמי לעירייה.
עיריית נתניה החליטה לחזור לסמל המקורי, אך עם שינויים שיגרמו לו להיראות מודרני יותר ובצירוף הסלוגן החדש.
שימוש

הסמל מופיע כמטען מרכזי בדגלה של העירייה, לרוב על שדה כתום, כסמל לתעשיית הפרדסנות והתפוזים הגדלים בסמוך לעיר.
הערות שוליים

↑  הבול באתר התאחדות בולאי ישראל
1 2  יפעת תמרי, משנים תדמית: לוגו חדש לנתניה
↑  אבי כהן, "נתניה הפכה ל'אחוזת פיירברג'", באתר ישראל היום, ‏8.9.16
↑  הלוגו החדש של נתניה התגלה כהעתק (ארכיון)
| דגל ישראל סמלי מחוז המרכז |
| --- | --- | --- |
| ערים | אלעד • גבעת שמואל • הוד השרון • טייבה • טירה • יבנה • יהוד-מונוסון • כפר יונה • כפר סבא • כפר קאסם • לוד • מודיעין-מכבים-רעות • נס ציונה • נתניה • פתח תקווה • קלנסווה • ראש העין • ראשון לציון • רחובות • רמלה • רעננה | מפת מחוז המרכז |
| מנהלות מקומיות | נוה מונוסון • מכבים-רעות | מפת מחוז המרכז |
| מועצות מקומיות | אבן יהודה • אליכין • באר יעקב • בית דגן • בני עי"ש • גדרה • ג'לג'וליה • גן יבנה • גני תקווה • כוכב יאיר צור יגאל • כפר ברא • מזכרת בתיה • סביון • קדימה-צורן • קריית עקרון • שוהם | מפת מחוז המרכז |
| מועצות אזוריות | ברנר • גדרות • גזר • גן רווה • דרום השרון • חבל יבנה • חבל מודיעין • חוף השרון • לב השרון • נחל שורק • עמק חפר • שדות דן | מפת מחוז המרכז |
מחוז הצפון • מחוז חיפה • מחוז תל אביב • מחוז המרכז • מחוז ירושלים • מחוז הדרום • מחוז יהודה ושומרון
הבול הנושא את סמל העיר
הסמל המועתק
סמל העיר נתניה על דגלה
מחול מטורף

"מחול מטורף" הוא סינגל של הזמרת-יוצרת הישראלית ריטה, שיצא לאור ביולי 1989 ומאוחר יותר נכלל באלבום אוסף "תחנות בזמן". השיר נכתב על ידי מירי פיגנבוים, הולחן על ידי רמי קלינשטיין ועובד על ידי לואי להב ומשה לוי.
השיר נכתב עבור סיבוב ההופעות של ריטה לאחר צאת אלבומה "ימי התום", הוקלט בהופעה חיה ומלווה בוידאו קליפ.
רשימת השמעה

| מחול מטורף> מס' | מחול מטורף> שם | מחול מטורף> מילים | מחול מטורף> לחן | מחול מטורף> עיבוד | מחול מטורף> משך | מחול מטורף>  | מחול מטורף>  | מחול מטורף>  | מחול מטורף>  |
| --- | --- | --- | --- | --- | --- | --- | --- | --- | --- |
| 1. | מחול מטורף  | מירי פיגנבוים | רמי קלינשטיין | לואי להב, משה לוי | 5:52 |  |  |  |  |
מיקומי שיא

|   ‏‏‏  מצעדים ודירוגים (1989)> מדינה |   ‏‏‏  מצעדים ודירוגים (1989)> מצעד |   ‏‏‏  מצעדים ודירוגים (1989)> מיקום שיא |   ‏‏‏  מצעדים ודירוגים (1989)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 1 |  |
|   ‏‏‏  מצעדי סוף שנה (1989)> מדינה |   ‏‏‏  מצעדי סוף שנה (1989)> מצעד |   ‏‏‏  מצעדי סוף שנה (1989)> מיקום שיא |   ‏‏‏  מצעדי סוף שנה (1989)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 10 |  |
|   ‏‏‏  מצעדים נוספים> מדינה |   ‏‏‏  מצעדים נוספים> מצעד |   ‏‏‏  מצעדים נוספים> מיקום שיא |   ‏‏‏  מצעדים נוספים>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלי צה"ל (2005) מצעד שירי רמי קלינשטיין | 28 |  |
גרסתה של נועה קירל

| --- | --- |

 סינגל שיווקי בביצוע נועה קירל
 יצא לאור:  14 באוגוסט 2023
 שפה:  עברית
 אורך:  2:12
 חברת תקליטים:  NMC
 כתיבה:  מירי פיגנבוים
 לחן:  רמי קלינשטיין
 הפקה:  גיא דאן
באוגוסט 2023, פורסם כי מופע הפסטיגל השנתי צפוי לעסוק בעולם המוזיקה, וכי כוכבי המופע יבצעו שירים ישראליים מוכרים. במסגרת המופע, נועה קירל ביצעה את השיר. הסינגל השיווקי יצא ב-14 באוגוסט 2023 כסינגל הראשון מתוך חמישה שיצאו לקראת המופע, שהתקיים בשנת 2024.
גרסתה של נועה קירל > מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | היטליסט | 93 |  |
סטיבן סלואן

| --- | --- |

 לידה:  1958 (בן 67 בערך) לוס אנג'לס, ארצות הברית 
 מוקד פעילות:  ארצות הברית, ישראל
 מקום לימודים:  אוניברסיטת קליפורניה בלוס אנג'לס
 עיסוק:  מנצח
 כלי נגינה:  ויולה 
 בן או בת זוג:  טביאה צימרמן 
 פרסים והוקרה:  פרס שטייגר (2012) 
 https://steven-sloane.com/
 
סטיבן סלואן (באנגלית: Steven Sloane; נולד ב-1958) הוא מנצח אמריקאי ישראלי.
ביוגרפיה

סטיבן סלואן נולד בלוס אנג'לס, קליפורניה. הוא התחיל להתעניין בניצוח בגיל 16. הוא למד באוניברסיטת קליפורניה בלוס אנג'לס לתואר מוזיקולוגיה לצד נגינה בויולה. במקביל, למד ניצוח אצל יוג'ין אורמנדי, פרנקו פרארה וגארי ברתיני. סלואן חי ועבד במשך רוב שנות ה-80 בישראל.
מנצח בינלאומי > מנהל מוזיקלי על תזמורות

משנת 1989 עד 1994 היה סלואן קאפלמייסטר ראשון באופרה של פרנקפורט. הוא היה המנהל המוזיקלי של התזמורת הסימפונית של בוכום בין השנים 1994 - 2021. סלואן היה המנהל המוזיקלי של אופרת נורת' מ-1999 עד 2002 ומנצח ראשי של התזמורת הסימפונית של סטוונגר, נורווגיה מ-2007 עד 2013.
בארצות הברית היה סלואן מנהל מוזיקלי של פסטיבל ספולטו משנת 1996 עד 2000. בנובמבר 2000 התמנה סלואן למנהל מוזיקלי של תזמורת המלחינים האמריקאים, מינוי שנכנס לתוקף בעונת 2002 - 2003. מינוי זה היה יוצא דופן בכך, שסלואן לא ניצח מעולם על התזמורת לפני מינויו, אף כי נפגש עם כמה מנגניה במהלך חיפושיהם אחר מנהל מוזיקלי לפני מינויו. סלואן ניצח על התזמורת לראשונה רק במרץ 2002 וסיים את כהונתו עם התזמורת בשנת 2006.
מנצח בינלאומי > מנצח בישראל

משנת 1988 עד 1990 ניצח סלואן על המקהלה הפילהרמונית תל אביב. בין השנים 2019 - 2023 היה המנהל המוזיקלי של התזמורת הסימפונית ירושלים. הוא החליף את המנהל המוזיקלי הקודם, פרדריק שאזלן, שסיים את תפקידו לאחר שבע שנים בתפקיד.
מנצח בינלאומי > מנצח על אופרות

סלואן ניצח על אופרות ברחבי העולם.
| אופרה | מלחין | מיקום |
| --- | --- | --- |
| נישואי פיגרו | וולפגנג אמדאוס מוצרט | קובנט גרדן, לונדון |
| חליל הקסם | וולפגנג אמדאוס מוצרט | גרנד אופרה של יוסטון |
| פרשת מקרופולוס | לאוש יאנאצ'ק | גרנד אופרה של יוסטון |
| קטיה קבנובה | לאוש יאנאצ'ק | סנטה פה |
| גרנדל | אליוט גולדנטל | האופרה של לוס אנג'לס |
| מאדאם באטרפליי | ג'אקומו פוצ'יני | האופרה הדנית המלכותית בקופנהגן |
| חובש העצמות | סטיוארט וולאס | האופרה של סן פרנסיסקו |
| איפיגניה בטאוריס | כריסטוף ויליבלד גלוק | האופרה הוולשית הלאומית |
| אהבה לשלושה תפוזים | סרגיי פרוקופייב | דויטשה אופר ברלין |
| מקבת | ג'וזפה ורדי | האופרה של שטוטגרט |
| דולי הפנינים | ז'ורז' ביזה | האופרה הישראלית |
| חלום ליל קיץ | בנג'מין בריטן | גראן תאטר של ז'נבה |
| סלומה | ריכרד שטראוס | פסטיבלים בהונג קונג |
| גנובבה | רוברט שומאן | פסטיבל אדינבורו |
| אף לא זאת | מורטון פלדמן | זלצבורג |
| אנה ניקול | מארק-אנתוני טורנייג' | ניו יורק |
חייו האישיים

סלואן היה נשוי לויולנית טביאה צימרמן. לשניים בת שנולדה בשנת 2003. כיום מתגורר בישראל.
הערות שוליים

↑  אנטוני טומאסיני, הניו יורק טיימס, "תזמורת המלחינים האמריקאים ממנה מנהל מוזיקלי" 4 בנובמבר 2000
1 2  אמיר מנדל, סטיבן סלואן מונה למנהל המוזיקלי של התזמורת הסימפונית ירושלים, באתר הארץ, 11 בפברואר 2019
↑  Rolf Hartmann, Bochums Musikdirektor Steven Sloane plant Umzug nach Berlin, באתר derwesten.de, ‏9 בפברואר 2011 (בגרמנית)
| --- | --- |
בקרת זהויות :  NLI: 987007268199505171  BIBSYS: 7036993  BnF: cb145213947 (data)  CiNii: DA16892263  GND: 134003411  ISNI: 0000 0000 6656 4651  LCCN: no2003064018  MusicBrainz: c75e514e-b26d-4106-ae58-6d92a5b0c567  RERO: 02-A009484867  SUDOC: 164452079  VIAF: 9535409   WorldCat (עם VIAF): 9535409
בלדווין החמישי, מלך ירושלים

בלדווין הרביעי, מלך ירושלים נפטר ובלדווין החמישי מוכתר כמלך
אצילי הממלכה נשבעים אמונים לבלדווין החמישי, כתב יד צרפתי מהמאה ה-13
הכתרת בלדווין החמישי, כתב יד צרפתי מהמאה ה-13
קברו של בלדווין החמישי בכנסיית הקבר בירושלים; הציור בכְּתביו של הפרנציסקני אלעזר הורן (סביבות 1730) הוא העדות החזותית היחידה לקבר זה
בלדווין החמישי, מלך ירושלים (Baldwin V of Jerusalem, ‏1177 – אוגוסט 1186), היה בנם של גיום ממונפראטו, רוזן יפו ואשקלון (אנ') וסיבילה מלכת ירושלים. דודו, בלדווין הרביעי, מלך ירושלים הכריז עליו כמלך במשותף בשנת 1183, ומשנת 1185 ועד למותו בשנת 1186 הוא מלך תחת פיקוח של ריימונד השלישי, רוזן טריפולי ששימש כעוצר. מותו הביא לפני השטח את המתחים בין חצר המלוכה ואצילי הממלכה בעת שמדינת הצלבנים ניצבה בפני צבא מוסלמי מאוחד וסכנת חורבן.
תולדות חייו > עד להכתרתו

הוא נולד יתום - חודשים מספר לאחר מות אביו, ומיד נקלע למערכה על קשיי הקיום של המלוכה של המדינה הצלבנית שבראשה עמד בלדווין הרביעי, מלך ירושלים שסבל מצרעת, וחסר את היכולת למשול בממלכה אלא באמצעות עוצרים שסביבם התרכזה מפלגת החצר. בו בזמן, נשות בית המלוכה, אמו אגנס מקורטניי ואחותו סיביליה, היו מושכות בחוטים מאחורי הקלעים. במחקר על ממלכת ירושלים מציין ההיסטוריון הבריטי כריסטופר טיירמן (אנ') כי בלדווין הרביעי היה בעיקר שליט בובה, בעוד ענייני ממלכת ירושלים נקבעים על ידי אמו, תומכיה והעוצרים שמונו על ידיהם. על מנת להבטיח את השלטון גם לאחר מותו הצפוי של בלדווין הרביעי נישאה סיביליה אחותו של המלך לגי דה ליזיניאן בשנת 1180, בהסכמתו של המלך ובתיווך של אמו אגנס מקורטניי. מתוך רצון לשמור על יציבות חוקית בתהליך הירושה של הכתר מול מפלגת האבירים המקומית - מפלגת האבירים בראשותו של ריימונד השלישי מטריפולי, שקידם את האינטרסים של משפחת איבלין והעמיד עצמו לרשות מריה קומננה ובתה, המועמדת אף היא לרשת את הכתר, איזבל.
בספטמבר 1183 נכנס צבא מוסלמי אל תוך שטח ממלכת ירושלים. בלדווין, שמצבו התדרדר ועתה היה עיוור ומרותק למיטתו, העביר את השליטה והפיקוד על הצבא לידי גיסו גי דה ליזיניאן. הצבאות עמדו זה מול זה סמוך למעיין חרוד, עד שהמוסלמים נסוגו לדמשק מבלי שהעזו להיכנס לעימות ישיר עם הצלבנים. טקטיקה צבאית זו של התשה הבאישה את ריחו של גי דה ליזיניאן עד כדי כך, שמשרת העוצר נלקחה מידיו והוחזרה לריימון השלישי, ובלדווין החמישי - בנה בן החמש של סיביל מנישואים קודמים הוכתר כמלך ירושלים ב-20 בנובמבר 1183. היחסים בין בלדווין הרביעי וגי דה ליזיניאן הגיעו לשפל המדרגה, המלך דרש מהפטריארך הלטיני של ירושלים לבטל את נישואיו של גי לסיביל ובמקביל ערך מתקפה שהייתה בעיקרה טקסית על אשקלון בדרישה כי העיר תמסר לידיו, אך המלך נפטר ממחלתו בשנת 1185 בטרם יצליח להגשים את תוכניתו.
תולדות חייו > בלדווין החמישי מלך ירושלים

בסוף חודש נובמבר 1183 הוכתר בלדווין החמישי כמלך ירושלים בכנסיית הקבר. לאחר ההכתרה יצאה תהלוכה להר הבית ובליאן מאיבלין נשא את המלך-ילד על ידיו על מנת שתושבי ירושלים יוכלו לחזות במלכם החדש. בהר הבית ערכו הבורגנים של ירושלים סעודת פאר ואירחו את המלך ואצילי החצר.
בלדווין הרביעי כינס אספה של אצילי המדינה בה נקבעו סדרי העוצרות של הממלכה, ריימון השלישי הוכרז כעוצר בשמו של בלדווין החמישי הקטין והאפוטרופסות על הילד נמסרה לידי ז'וסלין דה קורטני, דודו של המלך מצד האם. בעת העוצרות נמסרו מצודות הממלכה לידי המסדרים הצבאיים. באותה אספה נקבע כי במקרה של מות המלך תיקבע ההחלטה על היורש על ידי הכס הקדוש ומלכי אירופה שידונו בזכויות של האחיות הטוענות לכתר סיביל ואיזבל. סידור זה נועד, על פי דברי פרופ' יהושע פראוור, לבלום ולהרחיק את סיביל ובעלה מכס המלוכה.
בשנת 1184 יצא צבא מוסלמי גדול ממדים מכל רחבי האימפריה האיובית החדשה לכבוש את מבצר כרכ. צבא צלבני פרץ את המצור והכריח את המוסלמים לסגת – שוב – תוך שהם זורעים הרס בשומרון, המאמץ המוסלמי הסתיים בבושה ושני הצדדים שהגיעו לאפיסת כוחות. עם מות המלך בלדווין הרביעי הוסכם בשנת 1185 על שביתת נשק לתקופה של 4 שנים.
בשנת 1186 נפטר לפתע בלדווין החמישי בגיל תשע בלבד ונקבר בכנסיית הקבר.
מאבקי הכוח לאחר מותו

מותו של בלדווין החמישי עורר לפעולה את מפלגת חצר המלוכה, שניצלה את מעמדה החוקי של סיביל כיורשת חוקית לכתר על מנת לקדם את בעלה גי דה ליזיניאן כטוען לכתר. מול עמד ריימון השלישי שכינס מועצת אצילים בשכם והציע להכתיר את איזבל בתה של מריה קומננה ובעלה אונפרוא הרביעי כשליטים של ממלכת ירושלים. מפלגת החצר נותרה חופשית לפעול בירושלים, אליה הגיעו גי וסיביל ממקום גלותם באשקלון, במקביל פעלו אצילי החצר במהירות ותפסו את השלטון בערים המרכזיות של הממלכה והכף הוכרעה סופית משנצטרף לשורות ז'ראר דה רידפור (אנ'), מפקד המסדר הטמפלרי ואויב אישי של ריימון השלישי. בשלב זה לא ניתן היה לעצור את המומנטום של מהפכת הבזק וב-20 ביולי 1186 הוכתרו גי וסיביל בכנסיית הקבר במהלך שקבע דה פקטו את זהות מלך ירושלים. ריימון מטריפולי, שחשש לחייו, הסתגר בטבריה, בעוד מפלגת האצילים המקומית מתפוררת וראשיה נשבעים אמונים למלך החדש, תחת לחץ הנסיבות ומחשש (מבוסס) כי גי דה ליזיניאן יפעל לנשל אותו בכוח ממעמדו ונכסיו, כרת ריימון השלישי ברית והסכם שביתת נשק נפרד עם צלאח א-דין ובכך הכתים עצמו לעולמים כבוגד.
ראו גם

היסטוריה של ממלכת ירושלים
לקריאה נוספת

יהושע פראוור, תולדות ממלכת הצלבנים בארץ ישראל, כרך ב, מוסד ביאליק, מהדורה ראשונה, 1963, מהדורה שלישית מורחבת ומתוקנת, 1973, הדפסה שישית, 2005; הספר זכה בפרס ישראל, ובתרגומו לצרפתית זכה בפרס האקדמיה הצרפתית
יהושע פראוור, הצלבנים – דיוקנה של חברה פיאודלית, מוסד ביאליק, מהדורה ראשונה 1975, מהדורה שנייה מורחבת ומתוקנת 1985
Zehava Jacoby, "The Tomb of Baldwin V, King of Jerusalem (1185–1186) and the Workshop of the Temple Area", Gesta 18 (2), 1979, pp. 3–14
Steven Runciman, A History of the Crusades, Cambridge University Press, 1952 ISBN 0521061628
Christopher Tyerman, God's War: a New History of the Crusades, Harvard University Press, 2006
הערות שוליים

↑  זהבה יעקבי, "קברו של באלדווין החמישי, מלך ירושלים (1185–1186), ובית המלאכה של אזור הר-הבית", הצלבנים בממלכתם (קובץ בעריכת ב"ז קדר), ירושלים: יד יצחק בן-צבי, תשמ"ז–1987, עמ' 189–205
↑  Christopher Tyerman, God's war: a new history of the Crusades, Harvard University Press, 2006, p. 211
↑  Bernard Hamilton, The Leper King and His Heirs: Baldwin IV and the Crusader Kingdom of Jerusalem, Cambridge University Press, 2005, p. 189
↑  יהושע פראוור, תולדות ממלכת הצלבנים בא"י, מוסד ביאליק, 1963, כרך א', עמ' 517
↑  Bernard Hamilton, The Leper King and His Heirs: Baldwin IV and the Crusader Kingdom of Jerusalem, Cambridge University Press, 2005, p. 194
| 0 | 1 | 2 |
| --- | --- | --- |
| הקודם: בלדווין הרביעי | מלך ממלכת ירושלים 1185-1186 | הבא: גי דה ליזיניאן |
יועץ השקעות

יועץ השקעות הוא אדם העוסק במתן ייעוץ בנוגע לכדאיות ההשקעה (קנייה ומכירה) בניירות ערך ובנכסים פיננסיים.
יועצי השקעות בישראל

על מנת לעסוק בייעוץ השקעות בישראל, על פי החוק חייבים להוציא רישיון מטעם רשות ניירות ערך. בישראל, עיקר הייעוץ בהשקעות ניתן על ידי הבנקים ובתי ההשקעות, כמו כן ישנו מספר מצומצם של יועצי השקעות העובדים באופן עצמאי. החוק מחייב את יועץ ההשקעות לפעול לטובת הלקוח על פי צרכיו.
יועצי השקעות בישראל > מבוא

החל משנת 1997 חלה חובת רישוי על כל מי שמעוניין לעסוק בייעוץ השקעות או בניהול תיקי השקעות. החובה מוסדרת בחוק הסדרת העיסוק בייעוץ השקעות, בשיווק השקעות ובניהול תיקי השקעות, התשנ"ה-1995, והיא עוגנה בחוק בין היתר בעקבות המלצותיה של ועדת בייסקי והחלטות ועדת גבאי.
על בעלי רישיון חלות חובות רבות הנובעות ממספר רב של חוקים:
חוקים כלליים: חוק החוזים, פקודת הנזיקין, חוק השליחות, חוק העונשין, חוק הגנת הפרטיות וחוק איסור הלבנת הון.
חוקים ספציפיים: חוק ניירות ערך, תשכ"ח-1968 וחוק הסדרת העיסוק בייעוץ השקעות, בשיווק השקעות ובניהול תיקי השקעות, התשנ"ה-1995.
כמו כן רשות ניירות ערך מפרסמת הוראות אתיות משמעתיות המיוחדות לבעלי הרישיון.
יועצי השקעות בישראל > החוקים המרכזיים

ישנם שני חוקים מרכזיים הקובעים את היקף האחריות, הסמכות והכללים האתיים החלים על יועץ השקעות: חוק הסדרת העיסוק בייעוץ השקעות, בשיווק השקעות ובניהול תיקי השקעות, התשנ"ה-1995, וכן חוק ניירות ערך, התשכ"ח-1968.
יועצי השקעות בישראל > חובת הרישוי

כדי לעסוק בייעוץ השקעות חייב המבקש להיות אזרח או תושב ישראל בגיר (מעל גיל 18), עליו להשלים תקופת התמחות ולעבור בחינות מקצועיות.
בעל רישיון רשאי לעבוד באחד מהבאים:
כיחיד
כעובד בחברה בעלת רישיון יועץ או בחברה בעלת רישיון מנהל תיקים העוסקת גם בייעוץ
כעובד בשותפות שהיא בעלת רישיון מנהל תיקי השקעות
יועצי השקעות בישראל > תוספת בעקבות ועדת בכר

בעקבות ועדת בכר, התווסף סוג רישוי נוסף בתחום הנקרא - משווק השקעות. משווק השקעות הוא יועץ השקעות עם זיקה לנכסים פיננסים ועליו חובת הדיווח בעניין זה. לאור זאת, חברת השקעות המנהלת קרנות נאמנות אינה יכולה להעסיק יועץ השקעות עקב הזיקה שיש לחברת ההשקעות לקרנות הנאמנות של החברה בה הוא מועסק ולכן עליו להחליף את רישיונו (הליך רישומי ברשות לניירות ערך) מיועץ השקעות למשווק השקעות.
יועצי השקעות בישראל > עיסוקים שאינם טעונים רישיון

על פי החוק, ישנם מספר עיסוקים שאינם דורשים רישיון "יועץ השקעות" (או רישיון רשמי אחר).
לדוגמה:
ייעוץ השקעות (או ניהול תיקי השקעות) על ידי יחיד לחמישה לקוחות במהלך שנה קלנדרית אחת.
ייעוץ השקעות בכלי התקשורת.
ייעוץ השקעות מכוח חברות אדם בוועדת השקעות או בדירקטוריון - לתאגיד בו אדם עובד - ורק לאותו תאגיד.
ייעוץ השקעות או ניהול תיקי השקעות עבור בן משפחה (בהתאם להגדרת "בן משפחה" בחוק ניירות ערך).
ייעוץ על ידי עורך דין, רואה חשבון או יועץ מס, בתנאי שמדובר בעיסוק נילווה לעיסוקו המרכזי ללקוחו.
ייעוץ ללקוחות כשירים בהתאם להגדרתם בחוק.
ההוראות בדבר העיסוקים שאינם מחייבים רישיון מופיעות בסעיף 3 לחוק הסדרת העיסוק בייעוץ השקעות, בשיווק השקעות ובניהול תיקי השקעות, השתנ"ה-1995.
יועצי השקעות בישראל > השגת רישיון

יועץ השקעות מוסמך בישראל לא חייב להיות בעל תואר אקדמי. על מנת לקבל רישיון על המועמד לעמוד בהצלחה בחמש בחינות. מתוכן ניתן לקבל פטור משלוש בחינות לכל היותר על סמך תואר אקדמי רלוונטי.
הבחינות הן:
כלכלה
חשבונאות
סטטיסטיקה ומימון
דיני ניירות ערך ואתיקה מקצועית
מקצועית א' (לשעבר: ניתוח ניירות ערך ונכסים פיננסיים).
בתחילת אפריל 2009 פרסמה הרשות לניירות ערך תקנות חדשות שאמורות להיכנס לתוקף בתקופה הקרובה, לפיהן, על מנת לקבל רישיון יועץ השקעות, יהיה צורך לעמוד בשתי בחינות:
"דיני ניירות ערך ואתיקה מקצועית", כפי שהיה עד היום.
"מקצועית א'", בחינה זו תכלול את הבחינה "ניתוח ניירות ערך ומכשירים פיננסיים", ובנוסף תכלול בתוכה נושאים רלוונטיים מתוך בחינות היסוד המהווים אבני יסוד של המקצוע. שלוש בחינות היסוד, חשבונאות, סטטיסטיקה ומימון, וכלכלה, יבוטלו עם כניסת התקנות לתוקף. מהלך זה נעשה לפי דברי הרשות לניירות ערך על מנת למקד את הבחינות לנושאים שמהווים את ליבת הפרקטיקה של המקצוע.
עם זאת, המהלך עדיין לא הושלם והתקנות עדיין לא נכנסות לתוקפן.
יועצי השקעות בישראל > מגבלות מסחר והשקעה לבעל רישיון > איסור החזקה ורכישה של ני"ע

החוק מגדיר את הפעילויות האסורות על בעל רישיון בעת המסחר השוטף בבורסה. לשון החוק: ”יחיד בעל רישיון לא יחזיק ולא ירכוש ניירות ערך עבור עצמו.”
יועצי השקעות בישראל > מגבלות מסחר והשקעה לבעל רישיון > מסחר מותר

החוק אוסר על בעל רישיון, ובכלל זה יועץ השקעות, להחזיק ניירות ערך לחשבונו האישי, וזאת מפאת החשש שישפיע על נייר הערך או על החלטות לקוחותיו. על אף האיסור, ישנם מספר ניירות ערך המותרים להחזקה בידי בעל רישיון וזאת מתוך ההנחה שאין יכולת להשפיע על שעריהם:
ניירות ערך של חברות פרטיות - הכוונה לניירות ערך שאינם נסחרים בבורסה בישראל או בחו"ל.
ניירות ערך של מדינת ישראל - הכוונה לאג"ח ממשלתיות ולמק"מים. יחיד בעל רישיון רשאי להחזיק ולסחור בחשבונו בניירות ערך המונפקים על ידי המדינה.
ניירות ערך של התאגיד בו הוא עובד - מגבלות ספציפיות לגבי ניירות ערך של תאגיד (החוק מפרט יותר מאשר להלן):
יחיד בעל רישיון יכול להחזיק ב"נאמנות עיוורת" ניירות ערך שהנפיק התאגיד בו עובד בעל הרישיון או בן זוגו. עליו להעביר ניירות ערך אלה לנאמנות עיוורת תוך 7 ימים מיום שנרכשו על ידו.
יחיד בעל רישיון יכול להחזיק ניירות ערך בתאגיד - אם החזיק בעל הרישון בניירות ערך אלה טרם קבלת הרישיון. ניהול נייר הערך יועבר תוך 7 ימים ל-"נאמנות עיוורת" או שחובה על היחיד שלא לספק ייעוץ בנייר ערך זה ולא לבצע עסקאות בנייר ערך זה וכן להודיע ללקוחותיו באופן מיידי על היותו בעל עניין בתאגיד ושהוא מנוע מלייעץ או לבצע עסקאות בעבורם לאותו נייר ערך.
יחידות של קרן נאמנות פתוחה - בעל רישיון יכול להחזיק יחידות של קרן נאמנות פתוחה. ישנה מגבלה על אחוזי ההחזקה ביחידות של קרן נאמנות פתוחה עבור בעל שליטה במנהל הקרן ועבור דירקטור, חבר ועדת השקעות או עובד של מנהל הקרן או של חברה שולטת במנהל הקרן או נשלטת בידי חברה כאמור.
יחידות של קרן נאמנות הרשומה מחוץ לישראל - מניות או יחידות של קרן הרשומה מחוץ לישראל.
קופ"ג - השקעות בקופות גמל.
ניירות ערך המוחזקים בנאמנות עיוורת - כל סוגי ניירות הערך רשאי יועץ השקעות להחזיק, ובלבד שיוחזקו בנאמנות עיוורת, כלומר, שהיועץ אינו רשאי לתת הוראות לגבי החזקתם, רכישתם או מכירתם.
ניירות ערך חוץ - ניירות-ערך של תאגיד שנוסד בחו"ל (ניירות ערך הרשומים למסחר בבורסה מחוץ לישראל או בשוק מוסדר מחוץ לישראל) שניירות הערך שלו אינם רשומים למסחר בבורסה בישראל ושהשווי למסחר של ניירות הערך שלו גבוה מסכום בשקלים חדשים השווה ל-200 מיליון דולר.
תעודות סל.
אופציות מעו"ף.